als_Latn dik_Latn sag_Latn
Ministrja e Integrimit, njëherësh kryesuesja e listës së kandidatëve për deputete të qarkut Tiranë, Klajda Gjosha shprehu bindjen se zgjedhjet e 25 qershorit do të prodhojnë surpriza të jashtëzakonshme në spektrin politik shqiptarë. Në rubrikën “LSI ka një përgjigje për ty”, Gjosha u është përgjigjur një sërë pyetjesh nga qytetarët që adresuan problematika dhe ngritën çështje të ndryshme. Qytetarët pyetën ministren lidhur me mundësitë e krijimit të koalicionit paszgjedhor të LSI-së me dy partitë më të mëdha, PS dhe PD-së.
Kryesuesja e listës së Tiranës tha se qëllimi i LSI-së është të dalë forcë e parë dhe çështja e koalicioneve ende nuk ka nisur të diskutohet. “Unë besoj që LSI-ja do të dalë forcë e parë në zgjedhjet e 25 qershorit, këtë jo vetëm e besoj por e prek çdo ditë në takimet me qytetarët. Ajo do të dal forcë e parë jo vetëm nga përfaqësitë e saj shumë dinjitoze që ka në të 12 qarqet e vendit por edhe nga një program i jashtëzakonshëm që është pikërisht plani ynë për 25 qershorin dhe për 4 vitet në vijim të qeverisjes së vendit.
Sa i përket koalicioneve kjo nuk është diçka me të cilën ne jemi në bisedime në këto momente sepse për ne ka rëndësi puna që po bëhet me qytetarët, ka rëndësi shpalosja e programit tonë dhe e platformës tonë qeverisëse në katër vitet e ardhshme. Kështu që e lëmë çdo gjë në kohën e vetë. Unë kam bindjen që 25 qershori do të prodhojë surpriza të jashtëzakonshme për spektrin politik shqiptar”, theksoi ministrja e Integrimit. Gjosha u pyet edhe për dy shtyllat e programit të LSI-së, mbështetja e grave dhe të të rinjve.
Për gratë, LSI-ja ka parashikuar dhënien e kredive të buta. “Ne kemi një plan tejet të detajuar për gratë, duke filluar që me hartimin e një strategjie për gratë sipërmarrëse. Pra, kur flasim për kredi të buta ato do t’i dedikohen grave të cilat duan të bëhen pjesë e biznesit dhe për ne është parësore që ne t’i japim atyre iniciativa të tilla. Kreditë e të buta do të varijojnë në kuadrin 2 për qind dhe ne do të krijojmë dhe marrëveshje me bankat e nivelit të dytë për të gjithë ato gra që duan të kenë biznesin e tyre në fusha si bujqësia, agro-turizmi, shërbime etj”, u shpreh kryesuesja e listës së LSI-së në qarkun Tiranë.
Sa i përket të rinjve, Gjosha u shpreh se programi parashikon hapjen e 100 mijë vendeve të punës. Për Gjoshën shqetësues është fakti që shumë të rinj që janë arsimuar edhe në vendet e Bashkimit Europian largohen nga Shqipëria për shkak të pamundësisë për t’u punësuar. “Në total ne kemi premtuar 170 mijë vende pune , nga ku 100 mijë vende pune do i dedikohen vetëm të rinjve. E bëjmë këtë me bindje të plotë sepse, duke qenë se LSI-ja ka si shtyllë kryesore të rinjtë dhe mendoj se të rinjve duhet t’i ofrojmë një mundësi këtu në vendin e tyre që të mos largohen nga vendi i tyre.
Kemi parë largimin e të rinjve shumë të mirë arsimuar në vende të BE-së. Këto 100 mijë vende pune do t’i dedikohen 4 sektorëve kryesore, siç janë bujqësia, turizmi, infrastruktura dhe shërbimet”, tha Gjosha. Gjosha u pyet edhe [për listën e LSI-së për qarkun Tiranë. Lista kryesohet nga tre femra dhe qytetarët kërkuan një mendim nga Gjosha nëse ajo listë është fituese apo jo.
“Unë mendoj që kjo jo vetëm do të jetë një listë fituese për Tiranën por kam bindjen që përtej Tiranës të gjitha listat tona, në të gjitha qarqet do të jenë fituese dhe do ta bëjnë LSI-në forcë të parë dhe jo vetëm nga përfaqësuesit por edhe me platformën me të cilën vjen LSI-ja këtë radhë në kandidimin e saj”, theksoi Kryesuesja e listës së LSI-së për qarkun Tiranë. Lista ndiqet nga deputetja aktuale, Kejdi Mehmetaj dhe nga kryetarja e LRI-së, Floida Kërpaçi.
Integrimi
Ministria e Integrimit, Klajda Gjosha në përgjigjet e saj në rubrikën “LSI ka një përgjigje për ty”, foli edhe për procesin e integrimit të vendit në Bashkimin Europian. Sa i përket këtij procesi, Gjosha tha se është bërë shumë dhe tani vëmendja është përqendruar edhe tek pushteti vendor. “Vetëm në këto vite procesi i integrimit ka njohur shumë arritje.
Gjatë vitit të parë ne kemi marrë statusin e vendit kandidat që ishte një arritje e madhe dhe shumë e kërkuar nga qytetarët. Vetëm para pak muajsh Shqipëria ka marrë rekomandimin pozitiv për çeljen e negociatave, që po ashtu është një hap i rëndësishëm në mënyrë që më pas të vijojmë me mbledhjen e Këshillit, mundësisht brenda këtij viti dhe mundësisht të kemi një përgjigje pozitiv për t’i rakorduar Shqipërisë çeljen e negociatave, që do të jetë një nga proceset më thelbësore të integrimit evropian të vendit.
Janë bërë shumë e shumë gjëra të tjera, veç strategjisë që tashmë veç pushtetit qendror në këtë proces të përfshijmë edhe pushtetin vendor. Mos harrojmë që gjatë procesit të negociatave do të jetë pikërisht pushteti lokal ai që do të marrë qendrën e vëmendjes”, u shpreh ministrja.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn